Șomajul a înregistrat o ușoară scădere în luna martie, conform datelor INS.
În luna martie, rata şomajului, în formă ajustată sezonier, a fost de 5,3%, în scădere cu 0,3 puncte procentuale față de cea înregistrată în luna februarie 2024.
Pe sexe, rata şomajului la bărbați a depăşit-o cu 0,8 puncte procentuale pe cea a femeilor (valorile respective fiind 5,7% în cazul persoanelor de sex masculin şi 4,9% în cazul celor de sex feminin). Reține în continuare atenția nivelul ridicat, de 22,1%, al ratei șomajului în rândul tinerilor (15-24 ani).
Pentru persoanele adulte (25-74 ani), rata şomajului a fost estimată la 4,2% pentru luna martie 2024 (3,9% în cazul femeilor şi 4,5% al bărbaţilor). Numărul şomerilor în vârstă de 25-74 ani reprezenta 74,1% din numărul total al şomerilor estimat pentru luna martie 2024.